jeg ville nok også blive gnaven over så høj en regning, det er jo knap 800 kr. Synes det er okay hvis man skal betale et mindre gebyr og kørsel. Men at skulle betale for en konsultation du aldrig har fået, mener jeg ikke er okay. Især ikke når de ikke kunne finde turen og ringe til den pågældende dyrlæge og melde afbud. Har du ringet til dyrlægerne og forhørt dig om den?. Jeg har så til gengæld prøvet engang, hvor jeg havde glemt at dyrlægen kom for at vaccinere. Så hun måtte køre igen. der blev jeg ikke opkrævet noget - havde ellers regnet med et mindre gebyr og kørsel
Jeg syntes det er ok, desuden havde jeg ladet dyrlægen tjekke føllet selvom den var kommet i bedring, for den adfærd du beskriver kunne have været noget alvorligt. Jeg ville have vendt og drejet mig hele natten, hvis et af mine føl havde opfært sig sådan og ikke var blevet tjekket.
På sin vis kan jeg godt følge dem, som skriver at dyrelægen er i sin gode ret for at få et gebyr for at have kørt forgæves. Men hvis du ringer 10 min. efter at du har bestilt ham, så er det ikke ok! Desuden skal de på centralen kunne komme i kontakt med dyrelægen over tlf. Det er centralen, som har klokket i den, når de ikke har styr på ruter osv. Jeg synes også at næsten 800 kr er helt vildt- det halve havde været ok! Men jeg ville have ladet ham undersøge føllet,uanset om føllet havde fået det bedre, da slingerhed hos heste ikke er at spøge med.
Jeg har forstået det sådan, at du ringede efter dyrlægen, da du så føllets adfærd. Der gik så noget tid, føllet fik det bedre, og du ringede for at melde afbud. Fra dit afbud og til dyrlægen stod hos dig, gik der kun ti minutter. Er det korrekt forstået? I så fald har dyrlægen jo næsten været fremme hos dig, da du ringer afbud, og uanset om de kunne få fat i ham eller ej, vil han være kommet så langt, at man må forvente en vis regning for det. 800,- er ca. det halve af, hvad jeg giver for en konsultation på den tid af dagen, så det virker meget rimeligt - så har I slået halv skade. Dyrlægerne kan jo aldrig få hverken liv eller forretning til at løbe rundt, hvis vi ringer efter dem og bare sender dem hjem igen, når de kommer, fordi vi har fortrudt.